αρχοντος ηρυος του πλειστωνος μηνος ιλαιου επι τοισδε απεδοτο μαντιας κλευδαμου τωι απολλωνι τωι πυθιωι σωμα ανδρειον ωι ονομα αρμενιος τιμας αργυριου μναν δυο στατηρων επτα και ταν τιμαν εχει πασαν καθως επιστευσε αρμενιος τωι θεωι ταν ωναν εφ ωιτε ελευθερος ε[ι]μεν και ανεφαπτος απο παντων τον παντα χρονον ποιεων ο κα θεληι και αποτρεχων οις κα θεληι. βεβαιωτηρ κατα τον νομον τας πολ[ι]ο[ς] ευκλειδας καλλειδα. ει δε τις κα εφαπτηται αρμενιου επι καταδουλισμωι βεβαιον παρεχοντων τωι θεωι ταν ωναν ο τε αποδομενος μαντιας και ο βεβαιωτηρ ευκλειδας. ει δε μη παρεχοιεν βεβαιον ταν ωναν τωι θεωι πρακτιμοι εοντων κατα τον νομον τας πολιος. ομοιως δε και οι παρατυγχανοντες κυριοι εοντων συλεοντες αρμενιον ως ελευθερον εοντα αζαμιοι εοντες και ανυποδικοι πασας δικας και ζαμιας. μαρτυρες τοι ιερεις του απολλωνος αμυντας ανδρονικος ιδιωται αθαμβος αβρομαχου φιλων αριστεα ευκλειδας αντιχαρης αζαρατου και των αρχοντων ευκλης καλλιστρατου.
Phokis — Delphi — 156-151 BC
 156-151 BC